Tinc l’opinió que venen unes temporades difícils per la població, la Covid ens deixarà situacions familiars econòmiques molt extremes i em pregunto quina ha de ser la intervenció de les administracions.

No entenc perquè hi ha uns ciutadans a qui els correspon el pagament de tots els tributs i se’ls exigeix el compliment extrem de tota la legalitat, sempre amb l’amenaça de sancions i d’altres queden exempts de qualsevol mínima responsabilitat.

Constato els següents fets ;

1r.Hi ha famílies que amb ingressos mínims fan esforços per pagar un lloguer , la llum i l’aigua, que no poden permetre’s cap activitat escolar pel seu fill, que controlen les despeses per poder pagar les assegurances i tributs municipals... crec que tots sabem d’aquests casos.

2n. En un altre extrem , hi ha persones, sense generalitzar que poden saltar-se aquestes normes, gent que ocupa pisos o cases, que no ha de fer cap esforç per pagar res i amb igualtat de drets però sense complir cap obligació.

*Deixo al costat el tema legal de l’ocupació d’una propietat privada, tema que mereix una revisió judicial important atès que no puc entendre com es permet que entrin i forcin casa teva .*

Crec que convé exposar que tenir un habitatge digne no hauria de comportar incomplir la resta d’obligacions que té la resta de gent , gent fins i tot a vegades amb moltes més mancances de recursos econòmics.

Els serveis públics han de garantir els mateixos drets i deures a tothom, entenc que qui no tingui recursos se l’ajudi però qui ocupa un habitatge , no paga cap impost i a més manté conductes incíviques ha de tenir tot els drets i cap obligació? I més preocupant encara quin control es fa de les persones que treballen, o tenen un salari , i no contribueixen en res. És una situació molt injusta i desigual que per situacions anteriors o ara per la Covid algunes persones hàgim de fer un sobreesforç per complir amb les obligacions i d’altres en queden exclosos . L’exigència d’obligacions a tots/totes ens fa responsables alhora gaudir de cert benestar social.